In nomine Domini amen. Per hoc presens instrumentum publicum cunctis pateat evidenter et sit manifestum, quod anno ejusdem Domini millesimo quadringentesimo tricesimo octavo, more gallicano sumpto, die vero mensis januarii vicesima septima, hora nona, vel quasi ante meridiem, in ecclesia beate Marie de Charitate supra Ligerim, Autissiodorensis diœcesis, juxta altare retro magnum altare dicte ecclesie existens, et super quo missa matutinalis consuevit ab antiquo celebrari, in nostrorum notariorum ac testium infrascriptorum presentia constitutus, reverendus in Christo pater et dominus Laurentius, divina permittente clementia Autissiodorensis episcopus, quiquis sua mera sponte et voluntate, religioso viro et honesto domno Petro Ducis, dicte ecclesie et dicti monasterii suppriori, vicarioque generali reverendi in Christo patris, domni Theobaldi Doeti dicti, de Charitate prioris, ac pluribus aliis personis, tam religiosis quam non religiosis huc assistentibus, loquendo et verba sua dirigendo dixit, protulit, cognovit et veraciter affirmavit in hunc modum: Domini et amici mei, ecce ego presentialiter ibidem, ac in isto loco de sacris equa ordinibus celebravi, veluti equos tam religiosos istius monasterii quam alios in accolytatu ordine ordinando, et quia monasterium istud et ecclesia ista sunt exempte a lege nostra diocesana et jurisdictione, non possimus nec debemus in ipsa sacros ordines celebrare, nisi de voluntate et assensu religiosorum ipsius monasterii et ecclesie; nos vobis intimamus et certificamus quod nos omnia et singula que nunc in ipsa ecclesia in iis et cetera, hec fecimus et egimus, nos ipsa fecimus de libertate, voluntate et licentia vicarii prioris ante dicti monasterii istius, qui ad hoc faciendum, favore antiquorum ipsius monasterii religiosorum qui ad dictum ordinem sunt promoti, istud altare et locum istum pro vice ista solummodo et dumtaxat nobis concessit, nec est nostre intentionis propter istud aliquod jus, vel aliquam possessionem contra religiosos istius antedicti monasterii, nec contra eorum privilegia, jura et libertates aliquid acquirere, sed volumus et concedimus dictos religiosos in suis privilegiis, juribus et exemptionibus predictis non obstante illibatos remanere, ac si dictos ordines in hoc loco nullatenus fecissemus et ordinassemus. De quibus omnibus et singulis supradictis dictus vicarius, pro dicta ecclesia et ipsius prioris nomine, petiit a nobis notariis instrumentum sibi super hec fieri et confici, quod sibi concessum fuit sub hac forma, presentibus ibidem et assistantibus venerabilibus et circumspectis viris et magistris Jocelino Couriarret, in legibus licenciato, Joanne Araby, Joanne Charleu presbyteris, Joanne de Dijon, Joanne Douvanne, Joanne Gileti et pluribus aliis testibus, ad hoc specialiter convocatis et rogatis. Et ego Nicolaus Thome, presbyter, Trecensis diœcesis, canonicusque beate Marie in civitate Autissiodorensi, publicus apostolica ipsiusque reverendi authoritate notarius juratus, quia premissis omnibus et singulis dum sicut premittitur, agerentur, dicerentur et fierent una cum notario infrascripto et testibus superius nominatis, presens fui, eaque sic fieri vidi, dici et audivi, et in publicam formam redegi, ex qua hoc presens publicum instrumentum manu mea fideliter scriptum extraxi, in fidem et testimonium omnium et singulorum premissorum. Sic signatum Thome. Et ego pariter, Joannes Guinardi, Autissiodorensis canonicus, publicusque imperiali authoritate notarius, quia premissis omnibus et singulis dum sic, ut premittitur, fierent, dicerentur et agerentur una cum notario suprascripto et testibus prenominatis, presens fui, eaque sic fieri vidi et audivi, ideo hoc presens instrumentum manu aliena fideliter scriptum signavi, signumque meum solitum, in talibus fieri consuetum, posui in testimonium premissorum, requisitus et rogatus. Sic signatum J. Guinardi.